Jaanimaa koduklubi pääses EHF-i karikasarjas alagrupiturniirile
Eesti käsipallikoondislase Dener Jaanimaa koduklubi MT Melsungen sai EHF-i karikasarja kolmandas ringis kahe mängu kokkuvõttes 66:43 jagu Zametist.
Avakohtumise Horvaatias Rijekas 34:23 (17:13) võitnud sakslased olid eile kodus Jaanimaa nelja tabamuse toel paremad 32:20 (16:11).
Saksamaa klubidest on lisaks Melsungenile kindlustanud koha alagrupiturniiril Göppingeni Frisch Auf, Berliini Füchse ja Magdeburg.